b'\n_START_ARTICLE_\nDim Zupan\n_START_SECTION_\n\xc5\xbdivljenjepis\n_START_PARAGRAPH_\nDim Zupan se je rodil 19. februarja 1946 v Ljubljani. Po kon\xc4\x8dani osnovni \xc5\xa1oli in nato gimnaziji se je vpisal na Pravno fakulteto v Ljubljani, ki jo je uspe\xc5\xa1no kon\xc4\x8dal. Po poklicu je pravnik, vendar od leta 1992 deluje kot samostojni kulturni delavec.\n_START_SECTION_\nDelo\n_START_PARAGRAPH_\nSvojo prvo knjigo je napisal za otroke in jo izdal pri zalo\xc5\xbebi Mladinska knjiga z naslovom Trije dnevi Drekca Pekca in Pukca Smukca. Oba junaka sta se priljubila mlaj\xc5\xa1im in starej\xc5\xa1im bralcem, zato je Zupan nadaljeval z njunimi prigodami. Iz\xc5\xa1lo je \xc5\xbee 5 zgodb. _NEWLINE_Leta 1992 je izdal knjigo Trnovska mafija, ki ji je sledilo nadaljevanje Trnovska mafija drugi\xc4\x8d (1998). Za roman Lete\xc4\x8di ma\xc4\x8dki je skupaj z zbirko povesti o Drekcu- pekcu in Pukcu- smukcu dobil Levstikovo nagrado za leto 1996, ki jo podeljuje Mladinska knjiga._NEWLINE_Dim Zupan se je preizkusil tudi v dramatiki. Leta 1993 so v Mestnem gledali\xc5\xa1\xc4\x8du ljubljanskem uspe\xc5\xa1no uprizorili njegovo otro\xc5\xa1ko igrico Stor\xc5\xbeek in Jur\xc4\x8dek. _NEWLINE_Poleg pisanja knjig sodeluje tudi z literarno revijo Kekec, ki mese\xc4\x8dno izhaja pri Zalo\xc5\xbebi Mladika._NEWLINE_Mladinski pisatelj pa pi\xc5\xa1e tudi za odrasle. Tako je leta 1993 iz\xc5\xa1el roman Temna zvezda smrti.\n_START_SECTION_\nSlog\n_START_PARAGRAPH_\nV svojih delih pisatelj uporablja elemente komi\xc4\x8dnega. Karakterno komiko uporablja v govoru (pomanj\xc5\xa1evalnice, prenatrpanost izrazja), izogiba se besedne \xc4\x8distosti, predvsem pri poudarjanju negativnih lastnosti knji\xc5\xbenih oseb (slengizmi, vulgarizmi, popa\xc4\x8denke). besedna komika izvira iz pomena besed. Ob tej se pojavlja \xc5\xa1e repeticijska, ki z junakovim ponavljanjem besed, povedi ali delov besedila poudarja sme\xc5\xa1nost dogajanja. Situacijska komika izvira iz nesporazumov, presene\xc4\x8denj, zamenjav in zme\xc5\xa1njav. Pri tem se ka\xc5\xbee nenatan\xc4\x8dnost besed, snovi, nejasno izra\xc5\xbeanje, kar pripelje do zapletov.\n_START_SECTION_\nNagrade\n_START_PARAGRAPH_\nJe prejemnik Levstikove nagrade za leto 1996, in sicer za roman Lete\xc4\x8di ma\xc4\x8dki in zbirko povesti o Drekcu Pekcu in Pukcu Smukcu, ter dobitnik nagrade Desetnica 2010 za knjigo Hektor in male ljubezni.'